
LIETUVOS RESPUBLIKOS VYRIAUSYBĖ

NUTARIMAS
DĖL KOMPENSACIJOS UŽ NAUDOJIMĄSI ADMINISTRACINIU AKTU NUSTATYTU ŽEMĖS SERVITUTU TARNAUJANČIOJO DAIKTO SAVININKUI AR VALSTYBINĖS ŽEMĖS PATIKĖTINIUI IR KOMPENSACIJOS UŽ NAUDOJIMĄSI VALSTYBINĖS ŽEMĖS PATIKĖTINIŲ SANDORIU NUSTATYTU ŽEMĖS SERVITUTU TARNAUJANČIOJO DAIKTO SAVININKUI AR VALSTYBINĖS ŽEMĖS PATIKĖTINIUI APSKAIČIAVIMO METODIKOS PATVIRTINIMO

2004 m. gruodžio 2 d. Nr. 1541
Vilnius


Vadovaudamasi Lietuvos Respublikos žemės įstatymo 22 straipsnio 8 ir 12 dalimis, Lietuvos Respublikos Vyriausybė nutaria:
Patvirtinti Kompensacijos už naudojimąsi administraciniu aktu nustatytu žemės servitutu tarnaujančiojo daikto savininkui ar valstybinės žemės patikėtiniui ir kompensacijos už naudojimąsi valstybinės žemės patikėtinių sandoriu nustatytu žemės servitutu tarnaujančiojo daikto savininkui ar valstybinės žemės patikėtiniui apskaičiavimo metodiką (pridedama).

PATVIRTINTA
Lietuvos Respublikos Vyriausybės
2004 m. gruodžio 2 d. nutarimu Nr. 1541
(Lietuvos Respublikos Vyriausybės
2024 m. birželio 26 d. nutarimo Nr. 531
redakcija)


KOMPENSACIJOS UŽ NAUDOJIMĄSI ADMINISTRACINIU AKTU NUSTATYTU ŽEMĖS SERVITUTU TARNAUJANČIOJO DAIKTO SAVININKUI AR VALSTYBINĖS ŽEMĖS PATIKĖTINIUI IR KOMPENSACIJOS UŽ NAUDOJIMĄSI VALSTYBINĖS ŽEMĖS PATIKĖTINIŲ SANDORIU NUSTATYTU ŽEMĖS SERVITUTU TARNAUJANČIOJO DAIKTO SAVININKUI AR VALSTYBINĖS ŽEMĖS PATIKĖTINIUI APSKAIČIAVIMO METODIKA



1. Kompensacijos už naudojimąsi administraciniu aktu nustatytu žemės servitutu tarnaujančiojo daikto savininkui ar valstybinės žemės patikėtiniui ir kompensacijos už naudojimąsi valstybinės žemės patikėtinių sandoriu nustatytu žemės servitutu tarnaujančiojo daikto savininkui ar valstybinės žemės patikėtiniui apskaičiavimo metodika (toliau – Metodika) nustato kompensacijos apskaičiavimą už naudojimąsi administraciniu aktu nustatytu žemės servitutu arba už naudojimąsi Lietuvos Respublikos žemės įstatymo 22 straipsnio 10 dalyje nurodytų valstybinės žemės patikėtinių sandoriu (toliau – sandoris) nustatytu žemės servitutu.
2. Kompensacija už naudojimąsi administraciniu aktu nustatytu žemės servitutu tarnaujančiojo daikto savininkui ar valstybinės žemės patikėtiniui (toliau – kompensacija už administraciniu aktu nustatytą servitutą) arba kompensacija už naudojimąsi sandoriu nustatytu žemės servitutu tarnaujančiojo daikto savininkui ar valstybinės žemės patikėtiniui (toliau – kompensacija už sandoriu nustatytą servitutą) mokama už: 
2.1. sunaikintus pasėlius ir želdinius;
2.2. iškirstą mišką;	
2.3. nuostolius, atsiradusius dėl galimybės naudoti žemės sklypą ar jo dalį pagal pagrindinę žemės naudojimo paskirtį, naudojimo būdą praradimo.
3. Vienkartinės kompensacijos, mokamos už naudojimąsi įstatymu ar sutartimi tinklų operatorių naudai nustatytu žemės ir kito nekilnojamojo daikto servitutu, apskaičiuojamos pagal Maksimalaus dydžio vienkartinės kompensacijos, mokamos už naudojimąsi įstatymu ar sutartimi tinklų operatorių naudai nustatytu žemės ir kito nekilnojamojo daikto servitutu, nustatymo metodiką, patvirtintą Lietuvos Respublikos Vyriausybės 2018 m. liepos 25 d. nutarimu Nr. 725 „Dėl Maksimalaus dydžio vienkartinės kompensacijos, mokamos už naudojimąsi įstatymu ar sutartimi tinklų operatorių naudai nustatytu žemės ir kito nekilnojamojo daikto servitutu, nustatymo metodikos patvirtinimo“.
4. Vadovaudamasis Metodika, kompensacijos už administraciniu aktu nustatytą servitutą dalis už sunaikintus pasėlius, želdinius, iškirstą mišką ir nuostolius, atsiradusius dėl galimybės naudoti žemės sklypą ar jo dalį pagal pagrindinę žemės naudojimo paskirtį, naudojimo būdą praradimo, ir Metodikos 11 punkte nurodytą bendrą kompensacijos už administraciniu aktu nustatytą servitutą sumą pagal patvirtintų teritorijų planavimo dokumentų ar žemės valdos projektų sprendinius apskaičiuoja žemės sklypo plano, kuriame pagal Lietuvos Respublikos nekilnojamojo turto kadastro nuostatus, patvirtintus Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“ (toliau – Nekilnojamojo turto kadastro nuostatai), pažymėti žemės sklypui nustatomi servitutai, rengėjas.
Kompensacija už administraciniu aktu nustatytą servitutą apskaičiuojama vadovaujantis Metodika ir visa apskaičiuotos kompensacijos suma tarnaujančiojo daikto savininkui ar valstybinės žemės patikėtiniui išmokama vieną kartą arba dalimis per su viešpataujančiojo daikto savininku sutartą laikotarpį, ne ilgesnį kaip 3 metai, pagal suderintą grafiką.  
Kompensacijos už sandoriu nustatytą servitutą dalis už sunaikintus pasėlius, želdinius, iškirstą mišką ir nuostolius, atsiradusius dėl galimybės naudoti žemės sklypą ar jo dalį pagal pagrindinę žemės naudojimo paskirtį, naudojimo būdą praradimo, ir Metodikos 12 punkte nurodytą bendrą kompensacijos už sandoriu nustatytą servitutą sumą, vadovaudamasis Metodika, pagal žemės sklypo planą, kuriame pagal Nekilnojamojo turto kadastro nuostatų reikalavimus pažymėti žemės sklypui nustatomi servitutai, apskaičiuoja šio žemės sklypo plano rengėjas.
Žemės sklypo plano rengėjas užpildo kompensacijos apskaičiavimo aktus (Metodikos priedai).
5. Kompensacijos už administraciniu aktu nustatytą servitutą arba kompensacijos už sandoriu nustatytą servitutą dalis, mokama už sunaikintus pasėlius (Np), apskaičiuojama pagal formulę:
Np = Sp x Dvid x K1 x K2 x 100,
kur:
Sp – žemės sklypo dalies, kuriai taikomas žemės sklypui nustatytas žemės servitutas, plotas (hektarais);
Dvid – žemės ūkio augalų vidutinis derlingumas pagal kultūras, patvirtintas žemės ūkio ministro;
K1 – žemės ūkio augalų produkcijos vieno kilogramo normatyvinė kaina, kuri nustatoma vadovaujantis metų, kuriais skaičiuojama sunaikintų pasėlių rinkos vertė, normatyvinėmis kainomis, patvirtintomis žemės ūkio ministro; 
K2 – žemės sklypo žemės ūkio naudmenų našumo balo ir vidutinio Lietuvos Respublikos teritorijos žemės našumo balo santykis.
6. Kompensacijos už administraciniu aktu nustatytą servitutą arba kompensacijos už sandoriu nustatytą servitutą dalis, mokama už sunaikintus želdinius (Nž), apskaičiuojama pagal formulę: 
Nž = V x (K3+ K4),
kur:
V – atitinkamos rūšies ir amžiaus vieno želdinio, kuris sunaikintas nustačius žemės servitutą, skaičius;
K3 – atitinkamos rūšies ir amžiaus vieno biologinio turto ir žemės ūkio produkcijos vieneto normatyvinė kaina, kuri nustatoma vadovaujantis metų, kuriais skaičiuojama sunaikinto biologinio turto ir žemės ūkio produkcijos rinkos vertė, normatyvinėmis kainomis, patvirtintomis žemės ūkio ministro;
K4 – atitinkamos rūšies ir amžiaus vieno želdinio kaina, kuri nustatoma pagal aplinkos ministro patvirtintus želdinių atkuriamosios vertės įkainius.
7. Kompensacijos už administraciniu aktu nustatytą servitutą dalies, mokamos už sunaikintus pasėlius ir želdinius, bendra suma įrašoma į Kompensacijos už naudojimąsi administraciniu aktu nustatytu žemės servitutu tarnaujančiojo daikto savininkui ar valstybinės žemės patikėtiniui dalies, mokamos už sunaikintus pasėlius ir želdinius, apskaičiavimo aktą (Metodikos 1 priedas). 
Apskaičiuojant kompensacijos už administraciniu aktu nustatytą servitutą dalį, mokamą už sunaikintus pasėlius ir želdinius, pasėlių rūšys ir plotai, želdinių rūšys ir skaičius nustatomi rengiant žemės sklypo planą, kuriame pagal Nekilnojamojo turto kadastro nuostatų reikalavimus pažymėti žemės sklypui nustatomi servitutai.
8. Kompensacijos už sandoriu nustatytą servitutą dalies, mokamos už sunaikintus pasėlius ir želdinius, bendra suma įrašoma į Kompensacijos tarnaujančiojo daikto savininkui ar valstybinės žemės patikėtiniui už naudojimąsi sandoriu nustatytu žemės servitutu dalies, mokamos už sunaikintus pasėlius ir želdinius, apskaičiavimo aktą (Metodikos 3 priedas). 
Apskaičiuojant kompensacijos už sandoriu nustatytą servitutą dalį, mokamą už sunaikintus pasėlius ir želdinius, pasėlių rūšys ir plotai, želdinių rūšys ir skaičius nustatomi  rengiant žemės sklypo planą, kuriame pagal Nekilnojamojo turto kadastro nuostatų reikalavimus pažymėti žemės sklypui nustatomi servitutai.
9. Kompensacijos už administraciniu aktu nustatytą servitutą arba kompensacijos už sandoriu nustatytą servitutą dalis, mokama už iškirstą mišką (Nm), apskaičiuojama pagal formulę:
Nm = M1 + M2,
kur:
M1 – iškirsto miško medynų vidutinė rinkos vertė, kuri yra indeksuota miško medynų, patenkančių į teritoriją, kuriai projektuojamas servitutas, vertė (neįskaitant miško žemės vertės) ir apskaičiuojama vadovaujantis Masinio žemės vertinimo taisyklėmis, patvirtintomis Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“;
M2 – kompensacijos dalis už iškirstą ne vyresnį kaip 20 metų jaunuolyną, kai žemės sklype ar jo dalyje projektuojamas servitutas, apskaičiuojama susumavus toje teritorijoje, kurioje projektuojamas servitutas, augančių miško želdinių įveisimo ir išauginimo iki iškirtimo išlaidas, kurios apskaičiuojamos taikant Miško žemės pavertimo kitomis naudmenomis ir kompensavimo už miško žemės pavertimą kitomis naudmenomis tvarkos apraše, patvirtintame Lietuvos Respublikos Vyriausybės 2011 m. rugsėjo 28 d. nutarimu Nr. 1131 „Dėl Miško žemės pavertimo kitomis naudmenomis ir kompensavimo už miško žemės pavertimą kitomis naudmenomis tvarkos aprašo patvirtinimo“, nustatytą kitomis naudmenomis paverčiamos miško žemės sklype augančio medyno įveisimo ir išauginimo iki amžiaus, kurį medynas pasiekė pavertimo kitomis naudmenomis metu, išlaidų apskaičiavimo tvarką.
10. Kompensacijos už administraciniu aktu nustatytą servitutą arba kompensacijos už sandoriu nustatytą servitutą dalis, mokama už nuostolius, atsiradusius dėl galimybės naudoti žemės sklypą ar jo dalį pagal pagrindinę žemės naudojimo paskirtį, naudojimo būdą praradimo (Nk), apskaičiuojama pagal formulę:
Nk = Sp x Vk x Kn,
kur:
Sp – žemės sklypo dalies, kuriai taikomas žemės sklypui nustatytas žemės servitutas, plotas (hektarais);
Vk – vidutinė 1 ha žemės sklypo rinkos vertė, apskaičiuojama pagal žemės verčių zonų žemėlapius, parengtus Masinio žemės vertinimo taisyklių, patvirtintų Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, nustatyta tvarka;
Kn – žemės sklypo, kuriame nustatomas žemės servitutas, naudojimo pagal pagrindinę žemės naudojimo paskirtį, naudojimo būdą laipsnis. Kn, kai:
žemės sklypo, kuriame nustatomas servitutas, ploto, kurį užima šis servitutas, negalima naudoti pagal pagrindinę žemės naudojimo paskirtį, naudojimo būdą, lygus 1; 
žemės sklypo, kuriame nustatomas žemės servitutas, ploto, kurį užima šis servitutas, iš dalies negalima naudoti pagal pagrindinę žemės naudojimo paskirtį, naudojimo būdą, lygus 0,5; 
daiktų, kuriems nustatomi servitutai (tarnaujantis ir viešpataujantis daiktas), savininkai yra valstybė, savivaldybė, viešosios įstaigos, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais, lygus 0;
servitutas nustatomas priimant sprendimą dėl suformavimo ir (ar) pertvarkymo valstybinės žemės sklypo (-ų), kurį (-iuos) planuojama grąžinti, perduoti ar suteikti nuosavybėn neatlygintinai, parduoti ar kitaip perleisti, išnuomoti ar perduoti neatlygintinai naudotis, lygus 0; 
servitutas nustatomas tarnaujančiojo žemės sklypo savininko, valstybinės žemės sklypo patikėtinio ar asmens, kuris šį žemės sklypą valdo ir naudoja teisės aktuose numatytais pagrindais, prašymu, norint įrengti inžinerinę infrastruktūrą, reikalingą jų poreikiams, lygus 0;
servitutas, suteikiantis teisę tiesti požemines ir antžemines komunikacijas, prižiūrėti jas ir jomis naudotis, nustatomas žemės sklype, kurio naudojimo būdas, įrašytas Nekilnojamojo turto kadastre, – susisiekimo ir inžinerinių komunikacijų aptarnavimo objektų teritorijos ir (ar) susisiekimo ir inžinerinių tinklų koridorių teritorijos, lygus 0.
11. Bendra kompensacijos už administraciniu aktu nustatytą servitutą suma (Nb) įrašoma į Kompensacijos už naudojimąsi administraciniu aktu nustatytu žemės servitutu tarnaujančiojo daikto savininkui ar valstybinės žemės patikėtiniui apskaičiavimo aktą (Metodikos 2 priedas). Duomenys įrašomi ir apskaičiuojami pagal formulę:
Nb = Np + Nž + Nm + Nk, 
kur:
Np – kompensacijos už administraciniu aktu nustatytą servitutą dalis už sunaikintus pasėlius, apskaičiuota pagal Metodikos 5 punkte nurodytą tvarką;
Nž – kompensacijos už administraciniu aktu nustatytą servitutą dalis už sunaikintus želdinius, apskaičiuota pagal Metodikos 6 punkte nurodytą tvarką;
Nm – kompensacijos už administraciniu aktu nustatytą servitutą dalis už iškirstą mišką, apskaičiuota pagal Metodikos 9 punkte nurodytą tvarką;
Nk – kompensacijos už administraciniu aktu nustatytą servitutą dalis už nuostolius, atsiradusius dėl galimybės naudoti žemės sklypą ar jo dalį pagal pagrindinę žemės naudojimo paskirtį, naudojimo būdą praradimo, apskaičiuota pagal Metodikos 10 punkte nurodytą tvarką.
12. Bendra kompensacijos už sandoriu nustatytą servitutą suma (Nb) įrašoma į Kompensacijos tarnaujančiojo daikto savininkui ar valstybinės žemės patikėtiniui už naudojimąsi sandoriu nustatytu žemės servitutu apskaičiavimo aktą (Metodikos 4 priedas). Duomenys įrašomi ir apskaičiuojami pagal formulę:
Nb = Np + Nž + Nm + Nk, 
kur:
Np – kompensacijos už sandoriu nustatytą servitutą dalis už sunaikintus pasėlius, apskaičiuota pagal Metodikos 5 punkte nurodytą tvarką;
Nž – kompensacijos už sandoriu nustatytą servitutą dalis už sunaikintus želdinius, apskaičiuota pagal Metodikos 6 punkte nurodytą tvarką;
Nm – kompensacijos už sandoriu nustatytą servitutą dalis už iškirstą mišką, apskaičiuota pagal Metodikos 9 punkte nurodytą tvarką;
Nk – kompensacijos už sandoriu nustatytą servitutą dalis už nuostolius, atsiradusius dėl galimybės naudoti žemės sklypą ar jo dalį pagal pagrindinę žemės naudojimo paskirtį, naudojimo būdą praradimo, apskaičiuota pagal Metodikos 10 punkte nurodytą tvarką.

––––––––––––––––––––


Kompensacijos už naudojimąsi 
administraciniu aktu nustatytu žemės 
servitutu tarnaujančiojo daikto 
savininkui ar valstybinės žemės 
patikėtiniui ir kompensacijos už 
naudojimąsi valstybinės žemės 
patikėtinių sandoriu nustatytu žemės 
servitutu tarnaujančiojo daikto 
savininkui ar valstybinės žemės 
patikėtiniui apskaičiavimo metodikos
1 priedas


(Apskaičiavimo akto pavyzdys)

KOMPENSACIJOS UŽ NAUDOJIMĄSI ADMINISTRACINIU AKTU NUSTATYTU ŽEMĖS SERVITUTU TARNAUJANČIOJO DAIKTO SAVININKUI AR VALSTYBINĖS ŽEMĖS PATIKĖTINIUI
DALIES, MOKAMOS UŽ SUNAIKINTUS PASĖLIUS IR ŽELDINIUS,
APSKAIČIAVIMO AKTAS 

____________ 
(data)


1.	 Tarnaujančiojo daikto savininkas arba valstybinės žemės patikėtinis 	
	.
(vardas ir pavardė / juridinio asmens nesutrumpintas pavadinimas ir kodas)

2. Viešpataujančiojo daikto savininkas arba valstybinės žemės patikėtinis 	
	.
(vardas ir pavardė / juridinio asmens nesutrumpintas pavadinimas ir kodas)

3.	 Žemės sklypas, kuriame projektuojamas žemės servitutas, 	
	.
(žemės sklypo adresas, kadastro numeris, unikalus numeris)

4. Projektuojamo žemės servituto plotas 	 ha.

5. Žemės sklypo žemės ūkio naudmenų našumo balas 	.

6. Kompensacijos už naudojimąsi administraciniu aktu nustatytu žemės servitutu tarnaujančiojo daikto savininkui ar valstybinės žemės patikėtiniui (toliau – kompensacija už administraciniu aktu nustatytą servitutą) dalies, mokamos už sunaikintus pasėlius ir želdinius, apskaičiavimas:

6.1. Už sunaikintus pasėlius:
1 lentelė
	Eil. Nr.
	Pasėlių pavadinimas
	Plotas, ha (Sp)
	Derlingumas, 100 kg iš 1 ha (Dvid)
	1 kg normatyvinė kaina, Eur (K1)
	Žemės ūkio naudmenų našumo balo santykis (K2)
	Kompensacijos už administraciniu aktu nustatytą servitutą dalis už sunaikintus pasėlius, Eur (Np) (Sp x Dvid x K1 x K2 x 100)

	1
	
	
	
	
	
	

	2
	
	
	
	
	
	

	
	
	
	Iš viso
	1 + 2 +...



6.2. Už sunaikintus želdinius:
2 lentelė
	Eil.
Nr.
	Želdinių pavadinimas
	Vienetų skaičius (V)
	1 vieneto normatyvinė kaina, Eur
(K3 arba K4)
	Kompensacijos už administraciniu aktu nustatytą servitutą dalis už sunaikintus želdinius, 
Eur (Nž) (V x (K3 + K4)

	1
	
	
	
	

	2
	
	
	
	

	Iš viso
	1 + 2 +…




Apskaičiavo
_________________________	_________________	__________________________
(pareigų pavadinimas)		           (parašas)		 (vardas ir pavardė)

––––––––––––––––––––


Kompensacijos už naudojimąsi 
administraciniu aktu nustatytu žemės 
servitutu tarnaujančiojo daikto 
savininkui ar valstybinės žemės 
patikėtiniui ir kompensacijos už 
naudojimąsi valstybinės žemės 
patikėtinių sandoriu nustatytu žemės 
servitutu tarnaujančiojo daikto 
savininkui ar valstybinės žemės 
patikėtiniui apskaičiavimo metodikos
2 priedas


(Apskaičiavimo akto pavyzdys)

KOMPENSACIJOS UŽ NAUDOJIMĄSI ADMINISTRACINIU AKTU NUSTATYTU ŽEMĖS SERVITUTU TARNAUJANČIOJO DAIKTO SAVININKUI AR VALSTYBINĖS ŽEMĖS PATIKĖTINIUI
APSKAIČIAVIMO AKTAS

________________ 
(data)


1. Tarnaujančiojo daikto savininkas arba valstybinės žemės patikėtinis 	
	.
(vardas ir pavardė / juridinio asmens nesutrumpintas pavadinimas ir kodas)

2. Viešpataujančiojo daikto savininkas arba valstybinės žemės patikėtinis 	
	.
(vardas ir pavardė / juridinio asmens nesutrumpintas pavadinimas ir kodas)

3. Žemės sklypas (žemės sklypo dalis), kuriame projektuojamas žemės servitutas, 	
	.
(žemės sklypo adresas, kadastro numeris, unikalus numeris)

4. Kompensacijos už naudojimąsi administraciniu aktu nustatytu žemės servitutu tarnaujančiojo daikto savininkui ar valstybinės žemės patikėtiniui (toliau – kompensacija už administraciniu aktu nustatytą servitutą) dalies, mokamos už sunaikintus pasėlius, suma ___________	Eur.
(suma žodžiais ir skaičiais)

5. Kompensacijos už administraciniu aktu nustatytą servitutą dalies, mokamos už sunaikintus želdinius, suma ___________	Eur.
(suma žodžiais ir skaičiais)

6. Kompensacijos už administraciniu aktu nustatytą servitutą dalies, mokamos už iškirstą mišką, suma ___________	Eur.
(suma žodžiais ir skaičiais)

7. Kompensacijos už administraciniu aktu nustatytą servitutą dalies, mokamos už nuostolius, atsiradusius dėl galimybės naudoti žemės sklypą ar jo dalį _________________pagal pagrindinę 
(plotas, ha)
žemės naudojimo paskirtį, naudojimo būdą praradimo, suma __________________________ Eur.
(suma žodžiais ir skaičiais)

8. Bendra kompensacijos už administraciniu aktu nustatytą servitutą suma ____________________
___________	Eur.
(suma žodžiais ir skaičiais)


Apskaičiavo
_________________________	___________________	__________________________
(pareigų pavadinimas)		          (parašas)	         		(vardas ir pavardė)


––––––––––––––––––––


Kompensacijos už naudojimąsi 
administraciniu aktu nustatytu žemės 
servitutu tarnaujančiojo daikto 
savininkui ar valstybinės žemės 
patikėtiniui ir kompensacijos už 
naudojimąsi valstybinės žemės 
patikėtinių sandoriu nustatytu žemės 
servitutu tarnaujančiojo daikto 
savininkui ar valstybinės žemės 
patikėtiniui apskaičiavimo metodikos
3 priedas


(Apskaičiavimo akto pavyzdys)

KOMPENSACIJOS UŽ NAUDOJIMĄSI VALSTYBINĖS ŽEMĖS PATIKĖTINIŲ SANDORIU NUSTATYTU ŽEMĖS SERVITUTU TARNAUJANČIOJO DAIKTO SAVININKUI AR VALSTYBINĖS ŽEMĖS PATIKĖTINIUI 
DALIES, MOKAMOS UŽ SUNAIKINTUS PASĖLIUS IR ŽELDINIUS,
APSKAIČIAVIMO AKTAS 

____________ 
(data)


1. Tarnaujančiojo daikto savininkas arba valstybinės žemės patikėtinis 	
	.
(vardas ir pavardė / juridinio asmens nesutrumpintas pavadinimas ir kodas)

2. Viešpataujančiojo daikto savininkas arba valstybinės žemės patikėtinis 	
	.
(vardas ir pavardė / juridinio asmens nesutrumpintas pavadinimas ir kodas)

3. Žemės sklypas, kuriame projektuojamas žemės servitutas,	
	.
(žemės sklypo adresas, kadastro numeris, unikalus numeris)

4. Projektuojamo žemės servituto plotas 	 ha.

5. Žemės sklypo žemės ūkio naudmenų našumo balas 	.

6. Kompensacijos už naudojimąsi valstybinės žemės patikėtinių sandoriu nustatytu žemės servitutu tarnaujančiojo daikto savininkui ar valstybinės žemės patikėtiniui (toliau – kompensacija už sandoriu nustatytą servitutą) dalies, mokamos už sunaikintus pasėlius ir želdinius, apskaičiavimas:

6.1. Už sunaikintus pasėlius:
1 lentelė
	Eil. Nr.
	Pasėlių pavadinimas
	Plotas, ha (Sp)
	Derlingumas, 100 kg iš 1 ha (Dvid)
	1 kg normatyvinė kaina, Eur (K1)
	Žemės ūkio naudmenų našumo balo santykis (K2)
	Kompensacijos už sandoriu nustatytą servitutą dalis už sunaikintus pasėlius, Eur (Np) (Sp x Dvid x K1 x K2 x 100)

	1
	
	
	
	
	
	

	2
	
	
	
	
	
	

	
	
	
	Iš viso
	1 + 2 +...



6.2. Už sunaikintus želdinius:
2 lentelė
	Eil. Nr.
	Želdinių pavadinimas
	Vienetų skaičius (V)
	1 vieneto normatyvinė kaina, Eur
(K3 arba K4)
	Kompensacijos už sandoriu nustatytą servitutą dalis už sunaikintus želdinius, 
Eur (Nž) (V x (K3 + K4)

	1
	
	
	
	

	2
	
	
	
	

	Iš viso
	1 + 2 +…




Apskaičiavo
_________________________	_________________	_________________
(pareigų pavadinimas)		(parašas)		(vardas ir pavardė)


––––––––––––––––––––


1

2




Kompensacijos už naudojimąsi 
administraciniu aktu nustatytu žemės 
servitutu tarnaujančiojo 
daikto savininkui ar valstybinės žemės 
patikėtiniui ir kompensacijos už 
naudojimąsi valstybinės žemės 
patikėtinių sandoriu nustatytu žemės 
servitutu  tarnaujančiojo daikto 
savininkui ar valstybinės žemės 
patikėtiniui apskaičiavimo metodikos
4 priedas

(Apskaičiavimo akto pavyzdys)

KOMPENSACIJOS UŽ NAUDOJIMĄSI VALSTYBINĖS ŽEMĖS PATIKĖTINIŲ SANDORIU NUSTATYTU ŽEMĖS SERVITUTU TARNAUJANČIOJO DAIKTO SAVININKUI AR VALSTYBINĖS ŽEMĖS PATIKĖTINIUI
APSKAIČIAVIMO AKTAS

________________ 
(data)


1. Tarnaujančiojo daikto savininkas arba valstybinės žemės patikėtinis _______________________
	___________________________________.
(vardas ir pavardė / juridinio asmens nesutrumpintas pavadinimas ir kodas)

2. Viešpataujančiojo daikto savininkas arba valstybinės žemės patikėtinis _____________________
	______________.
(vardas ir pavardė / juridinio asmens nesutrumpintas pavadinimas ir kodas)

3. Žemės sklypas (žemės sklypo dalis), kuriame projektuojamas žemės servitutas, 	______________
	.
(žemės sklypo adresas, kadastro numeris, unikalus numeris)

4. Kompensacijos už naudojimąsi valstybinės žemės patikėtinių sandoriu nustatytu žemės servitutu tarnaujančiojo daikto savininkui ar valstybinės žemės patikėtiniui (toliau -– kompensacija už sandoriu nustatytą servitutą) dalies, mokamos už sunaikintus pasėlius, suma
____________________________________________________________________________Eur.
(suma žodžiais ir skaičiais)

5. Kompensacijos už naudojimąsi sandoriu nustatytą servitutą dalies, mokamos už sunaikintus želdinius, suma 
____________________________________________________________________________ Eur.
(suma žodžiais ir skaičiais)

6. Kompensacijos už sandoriu nustatytą servitutą dalies, mokamos už iškirstą mišką, suma 
____________________________________________________________________________ Eur.
(suma žodžiais ir skaičiais)

7. Kompensacijos už sandoriu nustatytą servitutą dalies, mokamos už nuostolius, atsiradusius dėl galimybės naudoti žemės sklypą ar jo dalį _______________ pagal pagrindinę žemės naudojimo 
(plotas, ha)
paskirtį, naudojimo būdą praradimo, suma __________________________________________________________ Eur.
(suma žodžiais ir skaičiais)

8. Bendra kompensacijos už sandoriu nustatytą servitutą suma
___________________________________________________________________________ Eur.
(suma žodžiais ir skaičiais)


Apskaičiavo
_________________________	___________________	__________________________
(pareigų pavadinimas)	           (parašas)		               (vardas ir pavardė)


––––––––––––––––––––


Pakeitimai:

1.

                    Lietuvos Respublikos Vyriausybė, Nutarimas
                
Nr. 1185,
2010-08-25,
Žin., 2010, Nr.
102-5244 (2010-08-28), i. k. 1101100NUTA00001185                
Dėl Lietuvos Respublikos Vyriausybės 2004 m. gruodžio 2 d. nutarimo Nr. 1541 "Dėl Vienkartinės ar periodinės kompensacijos, mokamos už naudojimąsi administraciniu aktu nustatytu žemės servitutu, tarnaujančiojo daikto savininkui ar valstybinės žemės patikėtiniui apskaičiavimo metodikos patvirtinimo" pakeitimo

2.

                    Lietuvos Respublikos Vyriausybė, Nutarimas
                
Nr. 21,
2013-01-09,
Žin., 2013, Nr.
6-220 (2013-01-17), i. k. 1131100NUTA00000021                
Dėl Lietuvos Respublikos Vyriausybės 2004 m. gruodžio 2 d. nutarimo Nr. 1541 "Dėl Vienkartinės ar periodinės kompensacijos, mokamos už naudojimąsi administraciniu aktu nustatytu žemės servitutu, tarnaujančiojo daikto savininkui ar valstybinės žemės patikėtiniui apskaičiavimo metodikos patvirtinimo" pakeitimo

3.

                    Lietuvos Respublikos Vyriausybė, Nutarimas
                
Nr. 1187,
2014-10-28,
paskelbta TAR 2014-11-04, i. k. 2014-15574                
Dėl Lietuvos Respublikos Vyriausybės 2004 m. gruodžio 2 d. nutarimo Nr. 1541 „Dėl Vienkartinės ar periodinės kompensacijos, mokamos už naudojimąsi administraciniu aktu nustatytu žemės servitutu, tarnaujančiojo daikto savininkui ar valstybinės žemės patikėtiniui apskaičiavimo metodikos patvirtinimo“ pakeitimo

4.

                    Lietuvos Respublikos Vyriausybė, Nutarimas
                
Nr. 575,
2017-07-05,
paskelbta TAR 2017-07-13, i. k. 2017-12183                
Dėl Lietuvos Respublikos Vyriausybės 2004 m. gruodžio 2 d. nutarimo Nr. 1541 „Dėl Vienkartinės ar periodinės kompensacijos, mokamos už naudojimąsi administraciniu aktu nustatytu žemės servitutu, tarnaujančiojo daikto savininkui ar valstybinės žemės patikėtiniui apskaičiavimo metodikos patvirtinimo“ pakeitimo

5.

                    Lietuvos Respublikos Vyriausybė, Nutarimas
                
Nr. 531,
2018-05-30,
paskelbta TAR 2018-06-07, i. k. 2018-09573                
Dėl Lietuvos Respublikos Vyriausybės 2004 m. gruodžio 2 d. nutarimo Nr. 1541 „Dėl Vienkartinės ar periodinės kompensacijos, mokamos už naudojimąsi administraciniu aktu nustatytu žemės servitutu, tarnaujančiojo daikto savininkui ar valstybinės žemės patikėtiniui apskaičavimo metodikos patvirtinimo“ pakeitimo

6.

                    Lietuvos Respublikos Vyriausybė, Nutarimas
                
Nr. 531,
2024-06-26,
paskelbta TAR 2024-06-27, i. k. 2024-11795                
Dėl Lietuvos Respublikos Vyriausybės 2004 m. gruodžio 2 d. nutarimo Nr. 1541 „Dėl Vienkartinės ar periodinės kompensacijos, mokamos už naudojimąsi administraciniu aktu nustatytu žemės servitutu, tarnaujančiojo daikto savininkui ar valstybinės žemės patikėtiniui apskaičiavimo metodikos patvirtinimo“ pakeitimo


